Diari Oficial de la Generalitat Valenciana


Sumari del DOGV 9950, del 03-10-2024 (2024/10321)

EXTRACTE de l’Orde 2/2022, de 25 de març, de la Conselleria de Política Territorial, Obres Públiques i Mobilitat, per la qual es convoquen ajudes per a la transformació de flotes de transport per carretera. Activitat 2.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9950

Data del DOGV
:   03-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10975

CVE
:   AQUI-J-6549-64492

Data del document
:   27-09-2024

Organisme emissor
:   Conselleria de Medi Ambient, Infraestructures i Territori

Tipus de document
:   Extracte

Anàlisi jurídica

 Descriptors 

:   * ajuda pública
    * política de transports

BDNS (identif.): 783971.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/783971>

*Primer. Objecte*

Convocatòria d'ajudes en règim de concurrència no competitiva per a la transformació de flotes de transport de viatgers i mercaderies d'empreses privades prestadores de servicis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència.

Seran actuacions subvencionables les actuacions d'adquisició de vehicles d'energies alternatives baixes en carboni (activitat 2 de l'Orde 2/2022) que estaran sotmeses als requisits establits en les bases reguladores de la subvenció i en la mateixa convocatòria.

*Segon. Bases reguladores*

Les establides en el capítol III del Reial decret 983/2021, de 16 de novembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a la transformació de flotes de transport de viatgers i mercaderies d'empreses privades prestadores de servicis de transport per carretera, així com d'empreses que realitzen transport privat complementari, en el marc del Pla de recuperació, transformació i resiliència; complementades per l'Orde 2/2022, de 28 de març, de 2022, de la Conselleria de Política Territorial, Obres Públiques i Mobilitat, per la qual es convoquen estes ajudes.

*Tercer. Beneficiaris i requisits*

Seran destinataris de les ajudes les persones físiques o jurídiques que tinguen la seua residència fiscal a la Comunitat Valenciana, i complisquen els requisits establits en els articles 14 i 15 del Reial decret 983/2021, de 16 de novembre, i en l'apartat tercer de la convocatòria.

*Quart. Finançament i quantia*

La dotació de les ajudes per al conjunt d'activitats subvencionables puja a un import global màxim de 68.827.094,00 €, finançat amb càrrec a la posició pressupostària G.513M00.77373, línia S0026, del pressupost de gastos de 2024. Estes ajudes seran objecte de finançament amb el Mecanisme de recuperació i resiliència, establit pel Reglament (UE) 2021/241, del Parlament Europeu i del Consell, de 12 de febrer de 2021, en estar este programa inclòs en el component 1 del Pla de recuperació, transformació i resiliència (PRTR).

El repartiment entre les activitats subvencionables s'executarà segons el que es disposa en l'article 5 de la convocatòria. La quantia unitària de l'ajuda, per a cada tipologia d'actuació, queda establida en l'article 6 de la convocatòria. Així mateix, les ajudes corresponents a l'activitat 2 estaran sotmeses als requisits i límits establits en el Reglament general d'exempció per categories 1315/2023, publicat el 30 de juny de 2023, pel qual es modifica el Reglament (UE) núm. 651/2014, de la Comissió, de 17 de juny de 2014, tal com establixen l'article 3.2 del Reial decret 983/2021, de 16 de novembre, i l'article 4.4 de l'Orde 2/2022, de 28 de març, sense perjuí de la resta de disposicions del dret de la Unió Europea que pogueren resultar aplicables, particularment les que s'aproven en l'àmbit de l'execució i gestió tant del Mecanisme europeu de recuperació i resiliència com del PRTR.

*Quint. Forma i termini de presentació de les sol·licituds*

La presentació de sol·licituds i la documentació per a l'obtenció de les ajudes es realitzarà, dins dels terminis establits en l'article 9 de la convocatòria, mitjançant tràmit electrònic a través de la seu electrònica de la Generalitat <https://sede.gva.es>, apartat «Servicis en línia», seleccionant l'activitat 2: adquisició de vehicles d'energies alternatives baixes en carboni. S'haurà de presentar una sol·licitud per vehicle.

*Sext. Altres dades*

Els destinataris últims de l'ajuda estan obligats a sol·licitar el pagament de les ajudes concedides, segons els termes establits en les bases reguladores aprovades pel Reial decret 983/2021, de 16 de novembre, en allò no previst en la convocatòria.

Els destinataris últims de l'ajuda, una vegada realitzada l'activitat, hauran de justificar en el termini màxim de dotze mesos, comptats des de la notificació de la resolució de concessió la realització de la inversió requerida per a dur a terme l'actuació objecte de l'ajuda.

Els destinataris últims de l'ajuda hauran de complir les obligacions previstes en l'article 11 de la convocatòria.

  

València, 27 de setembre de 2024

Vicente Martínez Mus

Conseller de Medi Ambient, Infraestructures i Territori